Europos Komisijos duomenimis, ES vidutinė didmeninė kiaušinių (L ir M kategorijos) pardavimo kaina 2023 m. kovo mėn. sudarė 263,05 EUR/100 kg, ir buvo 3,96 proc. didesnė nei šių metų vasario mėn. (253,03 EUR/100 kg) ir 55,7 proc. didesnė nei 2023 m. kovo mėn. (168,93 EUR/100 kg).

2023 m. kovo mėn., palyginti su 2022 m. tuo pačiu laikotarpiu, vidutinė didmeninė (L ir M kat.) narvuose laikomų vištų kiaušinių kaina Vokietijoje padidėjo 61,9 proc. (iki 269,26 EUR/100 kg), Prancūzijoje – 60,1 proc. (iki 275,22 EUR/100 kg), Ispanijoje – 65,7 proc. (iki 245,45 EUR/100 kg), o Nyderlanduose – 64,3 proc. (iki 286,65 EUR/100 kg).

Latvijoje vidutinė didmeninė kiaušinių (L ir M kat.) pardavimo kaina 2023 m. kovo mėn., palyginti su vasario` mėn., padidėjo 5,56 proc. (iki 220,96 EUR/100 kg), o Estijoje – 0,04 proc. (iki 225,86 EUR/100 kg). Per metus Latvijoje parduodami kiaušiniai brango 64,3 proc., Estijoje 46,3 proc.

ŽŪDC (LŽŪMPRIS) duomenimis, 2023 m. kovo mėn. Lietuvoje vidutinė didmeninė narvuose laikomų vištų kiaušinių (L ir M kat.) kaina sudarė 195,6 EUR/100 kg ir buvo 1,27 proc. mažesnė nei vasario mėn. Palyginti su praėjusiu metų tuo pačiu laikotarpiu, šių kiaušinių kaina padidėjo 47,57 proc.

Lietuvoje parduodami kiaušiniai buvo 2023 m. kovo mėn. 25,64 proc. pigesni nei vidutiniškai ES.

Šaltiniai: ŽŪDC(LŽŪMPRIS), EK